|  |
| --- |
|  |

Projektbeskrivelse vedr. ”Pulje til styrket postbetjening på småøer”

Ved tilkendegivelse af interesse om puljemidler fra ”Pulje til styrket postbetjening på småøer” skal interessetilkendegivelsen vedlægges en projektbeskrivelse. Projektbeskrivelsen opbygges efter følgende skabelon og alle nedenstående oplysninger skal foreligge til behandling af interessetilkendegivelsen.

**1. Projekttitel**

**2. Resumé**

Kort sammenfatning af projektbeskrivelsen (max ½ A-4 side).

**3. Baggrund**

Kort beskrivelse af baggrunden for at iværksætte projektet.

**4. Formål**

Beskriv det overordnede formål med projektet, herunder hvordan projektet opfylder formål og tildelingskriterier for ”Pulje til styrket postbetjening på småøer”.

**5. Projektets indhold**

Beskriv projektets forventede leverancer og resultater, herunder eventuelle særlige udfordringer ved projektet.

Hvis der tilkendegives interesse for tilskud til indkøb af udstyr, der kan videresælges, skal det angives, hvilken periode udstyret vil blive anvendt i projektet.

Hvis der tilkendegives interesse for tilskud til løbende driftsudgifter, skal det ligeledes angives, hvilken periode, de løbende driftsudgifter dækker.

**6. Før projektets gennemførelse**

Angiv hvor mange borgere, der dagligt vil blive berørt af projektet, og beskriv på hvilken måde, projektet vil berøre borgerne.

**7. Succeskriterier for forbedringen efter projektets gennemførelse**

Beskriv de operationelle og målbare forventede resultater af projektet. Beskriv desuden, hvordan succeskriterierne vil blive undersøgt og vurderet i forbindelse med den endelige afrapportering af projektet til Trafikstyrelsen.

**8. Projektorganisering**

Beskriv, hvordan projektet er organiseret, hvordan ansvaret for projektet er forankret, og projektets eventuelle samarbejdsparter. Beskriv, hvad hver part forventes at bidrage med i projektet.

**10. Tidsplan**

Opstil en tidsplan for samtlige aktiviteter, milepæle og delmål af projektet, herunder også afrapportering af projektet, såfremt projektets budget overstiger 300.000 kr.

**11. Rapportering af projektet**

Opstil en plan for rapportering af projektet, herunder projektets fremdrift, leverancer, opnåede resultater, succeskriterier, overholdelse af tidsplan, udfordringer mv.

**12. Projektets finansiering**

Med udgangspunkt i projektets detaljerede budget (budgetskabelon) beskrives projektets finansiering. Herunder eventuel uddybning af projektets budgetposter, redegørelse for ansøgers medfinansiering mv.

Inden udarbejdelse af budgettet læses både vejledningen til budget og budgetskabelon samt Instruks for regnskab og Revisionsinstruksen grundigt igennem. Begge dokumenter er tilgængelige på [www.trafikstyrelsen.dk](http://www.trafikstyrelsen.dk).

*Vedr. rater*

Der kan maksimalt anmodes om 5 rater, og sidste rate skal udgøre min. 25 % af det samlede budget for projektet.

Alle rater være tilknyttet projektets hovedaktiviteter, og der skal knyttes leverancer, resultater og succeskriterier til hver rate i overensstemmelse med det økonomiske afløb for projektet.

Læs mere i Instruks for regnskab og i vejledningen til budgetskabelonen på www.trafikstyrelsen.dk.